Burjassot commemora el Dia de la Lluita contra l’ús indegut i el tràfic il·lícit de Drogues amb una campanya informativa
2025-07-24

Dimecres que ve 26 de juny, es commemora el Dia de la Lluita contra l’ús indegut i el tràfic il·lícit de Drogues i, davant esta data, i per a conscienciar a la ciutadania de la importància de no consumir cap tipus de droga, l’Ajuntament de Burjassot s’adherirà a la commemoració de la jornada amb una campanya informativa a través dels seus mitjans digitals.

Ho farà des de la Regidoria de Sanitat, dirigida per Isabel Mª Mora, de la mà de la Unitat de Prevenció Comunitària en Conductes Addictives (UPCCA), que ha llançat la campanya per a mostrar la determinació del municipi per a reforçar l’actuació social i la cooperació per a aconseguir l’objectiu d’una societat internacional, lliure del consum i del tràfic de drogues.

Per a això, la prevenció és fonamental i, amb estes campanyes, l’Ajuntament de Burjassot aposta per la mateixa i per l’ajuda directa a la seua ciutadania.